
[bookmark: _Toc210212758][bookmark: _Toc234590438]Lietotie saīsinājumi un termini

	CSP
	Centrālā statistikas pārvalde 

	DSA
	CSP veiktais Latvijas nepārtrauktā darbaspēka izlases apsekojums

	EK
	Eiropas Komisija

	EM 	
	Ekonomikas ministrija

	ERAF
	Eiropas Reģionālās attīstības fonds

	ES
	Eiropas Savienība

	ESF+
	Eiropas Sociālais fonds Plus  

	EUROSTAT
	Eiropas Savienības oficiālais statistikas portāls/ datubāze

	LabIS
	Vienotā Labklājības informācijas sistēma

	LIAA           
	Latvijas Investīciju un attīstības aģentūra

	LM
	Labklājības ministrija

	LV
	Latvija

	NVA             
	Nodarbinātības valsts aģentūra

	MK
	Ministru kabinets

	SIVA
	Sociālās integrācijas valsts aģentūra

	PIN
	Pasākumi iekļaujošai nodarbinātībai (ESF+ projekts)

	VSAA
	Valsts sociālās apdrošināšanas aģentūra

	VSAOI
	Valsts sociālās apdrošināšanas obligātās iemaksas

	
	

	Faktiskie bezdarbnieki
	CSP pārskatos minētos bezdarbniekus dēvē par faktiskajiem bezdarbniekiem un šo iedzīvotāju īpatsvaru procentos pret atbilstošās vecumgrupas ekonomiski aktīvo iedzīvotāju skaitu par faktiskā bezdarba līmeni[footnoteRef:1]. CSP informāciju par Latvijas iedzīvotāju ekonomisko aktivitāti, tai skaitā arī bezdarbu, iegūst no Latvijas nepārtrauktā darbaspēka izlases apsekojuma (DSA). Lai personu (15-64 gadi ieskaitot) identificētu kā faktisko bezdarbnieku DSA, tam jāatbilst šādiem nosacījumiem:  [1:  https://stat.gov.lv/lv/metadati/4285-nodarbinatiba-un-bezdarbs
] 

· pārskata nedēļā nekur nestrādāja un nebija pagaidu prombūtnē no darba;
· pēdējo 4 nedēļu laikā aktīvi meklēja darbu;
· darba atrašanas gadījumā persona bija gatava nekavējoties (tuvāko 2 nedēļu laikā) sākt strādāt (ja nestrādā, nemeklē darbu un nav gatava strādāt, tad persona ir ekonomiski neaktīva).

	Reģistrētie bezdarbnieki
	NVA iedzīvotāji reģistrējas, kad ir zaudējuši darbu, bet vēlas atgriezties darba tirgū. Par reģistrēto bezdarbnieku uzskata NVA reģistrētu personu, kura ir darbaspējas vecumā (15-64 gadi ieskaitot), kura konkrētā brīdī nestrādā, nemācās vispārizglītojošās mācību iestādēs un aktīvi meklē darbu. 
Ņemot vērā, ka ne visi faktiskie bezdarbnieki reģistrējas NVA, tad reģistrētais bezdarbs var būt zemāks par faktisko bezdarbu.

	Ilgstošais bezdarbnieks
	Ilgstošais bezdarbnieks ir persona, kura ir bez darba ilgāk par gadu jeb 12 mēnešiem.

	Bezdarbnieks ar invaliditāti
	Persona bez darba, kam ir noteikta invaliditāte.

	Pirmspensijas vecuma bezdarbnieks
	Persona bez darba, kam līdz valsts vecuma pensijas sasniegšanai nepieciešamajam vecumam atlikuši ne vairāk kā 5 gadi.

	Reģistrētā bezdarba ilgums
	Periods no NVA reģistrētā bezdarbnieka statusa iegūšanas dienas līdz dienai, kad pieņemts lēmums par NVA reģistrētā bezdarbnieka statusa zaudēšanu.

	
	




















[bookmark: _Toc234590439]1. Iedzīvotāju skaita dinamika Latvijā 
Latviju tāpat kā daudzus citus Eiropas reģionus skar divi būtiski izaicinājumi - turpinās sabiedrības novecošanās un darbspējīgo iedzīvotāju skaita samazināšanās, ko ietekmē zema dzimstība un vidējā mūža ilguma pieaugums. 2025. gadā Latvijā vidējais iedzīvotāju vecums bija 43,4 gadi un jaundzimušo vidējais paredzamais mūža ilgums bija 76,8 gadi. Pēdējo 10 gadu laikā iedzīvotāju vidējais vecums ir palielinājies par 1,4 gadiem[footnoteRef:2], bet jaundzimušo paredzamais mūža ilgums palielinājies par 2,1 gadiem[footnoteRef:3]. Lai gan Latvijā vidējais mūža ilgums pakāpeniski pieaug, tomēr tas vēl joprojām ir viens no zemākajiem ES. [2:  https://data.stat.gov.lv/pxweb/lv/OSP_PUB/START__POP__IR__IRD/IRD031 ]  [3:  https://data.stat.gov.lv/pxweb/lv/OSP_PUB/START__POP__IR__IRP/IRP010 ] 

Saskaņā ar CSP datiem 2025. gada sākumā Latvijā bija 1 860 565 iedzīvotāji[footnoteRef:4] – par 18 tūkstošiem mazāk nekā pirms gada, no kuriem 42,5% (791 390)[footnoteRef:5] bija vecāki par 50 gadiem. Pēdējos 10 gados iedzīvotāju vecumā virs 50 gadiem īpatsvars kopējā iedzīvotāju skaitā ir pieaudzis par 2,5 procentpunktiem no 40,0% 2015. gadā līdz 42,5% 2025. gadā (skat. 1.attēlu). [4:  https://data.stat.gov.lv/pxweb/lv/OSP_PUB/START__POP__IR__IRS/IRS010]  [5:  https://data.stat.gov.lv/pxweb/lv/OSP_PUB/START__POP__IR__IRD/IRD041 ] 

1.attēls 
Latvijas iedzīvotāju skaits un iedzīvotāju virs 50 gadiem īpatsvars Latvijā 

Avots: https://data.stat.gov.lv/pxweb/lv/OSP_PUB/START__POP__IR__IRD/IRD041 

	2026. gada sākumā aprēķinātais iedzīvotāju skaits Latvijā ir samazinājies vēl vairāk - par 15,5 tūkstošiem iedzīvotāju, sasniedzot 1 845,1 tūkstošus iedzīvotājus.[footnoteRef:6]   [6:  https://data.stat.gov.lv/pxweb/lv/OSP_PUB/START__POP__IR__IRG/IRG031
] 

2025. gada sākumā Latvijā 1 172 860 personas bija darbspējas vecumā (15–64 gadi), kas veido 63,0% no kopējā iedzīvotāju skaita. Jāatzīmē, ka salīdzinājumā ar iepriekšējo gadu personu darbspējas vecumā skaits ir samazinājies par 14,5 tūkstošiem, bet pēdējo desmit gadu laikā - par 130 tūkstošiem. Iedzīvotāju skaits vecumā no 50-64 gadiem pēdējo desmit gadu laikā ir samazinājies par 25 tūkstošiem, bet īpatsvars visu iedzīvotāju vidū ir palicis nemainīgs. Savukārt iedzīvotāju skaits vecumā no 65 gadiem un vairāk pēdējo desmit gadu laikā ir pieaudzis par 2,5 procentpunktiem vai gandrīz 22 tūkstošiem personu. 
1. tabula
Iedzīvotāju skaits pa vecumgrupām un īpatsvars visu iedzīvotāju vidū Latvijā*
	 
	Kopējais skaits
	vecumā līdz 14 gadiem
	darbaspējas vecumā 
(15-64 gadi ieskaitot)
	vecumā virs 65 gadiem

	
	
	skaits
	īpatsvars
	skaits
	īpatsvars
	skaits
	īpatsvars

	2014
	2 001 468
	294 384
	14,7%
	1 325 469
	66,2%
	381 615
	19,1%

	2015
	1 986 096
	297 720
	15,0%
	1 303 300
	65,6%
	385 076
	19,4%

	2016
	1 968 957
	300 260
	15,2%
	1 282 112
	65,1%
	386 585
	19,6%

	2017
	1 950 116
	303 587
	15,6%
	1 258 620
	64,5%
	387 909
	19,9%

	2018
	1 934 379
	305 291
	15,8%
	1 240 230
	64,1%
	388 858
	20,1%

	2019
	1 919 968
	305 080
	15,9%
	1 225 909
	63,9%
	388 979
	20,3%

	2020
	1 907 675
	305 188
	16,0%
	1 211 074
	63,5%
	391 413
	20,5%

	2021
	1 893 223
	302 978
	16,0%
	1 196 547
	63,2%
	393 698
	20,8%

	2022
	1 875 757
	299 992
	16,0%
	1 184 142
	63,1%
	391 623
	20,9%

	2023
	1 895 239
	298 402
	15,7%
	1 199 603
	63,3%
	397 234
	21,0%

	2024
	1 878 575
	289 088
	15,4%
	1 187 398
	63,2%
	402 089
	21,4%

	2025
	1 860 565
	280 878
	15,1%
	1 172 860
	63,0%
	406 827
	21,9%


Avots: https://data.stat.gov.lv/pxweb/lv/OSP_PUB/START__POP__IR__IRD/IRD041
*Dati apkopoti no administratīvajiem datu avotiem 

Sākot ar 2014. gada 1. janvāri, pakāpeniski tika paaugstināts pensionēšanās vecums - katru gadu pieaugot par 3 mēnešiem, un no 2025.gada 1. janvāra gan sievietēm, gan vīriešiem pensionēšanās vecums ir 65 gadi. Lai arī pensionēšanās vecums tika paaugstināts, darbaspējīgo iedzīvotāju skaits nepieauga tāpat kā 65+ iedzīvotāju skaits. Samazinoties dzimstībai, neveidojas pietiekama iedzīvotāju bāzē, kas turpmāk varētu nomainīt esošo darbaspēku.
Ņemot vērā, ka 50-64 gadu vecuma iedzīvotāji pakāpeniski 15 gadu laikā sasniegs pensijas vecumu (-385 tūkstoši iedzīvotāju šajā vecumgrupā), bet bērni vecumā no 0-14 gadiem ienāks darbspējas vecuma iedzīvotāju grupā (+280 tūkstoši iedzīvotāju), veidosies 100 tūkstošu darbspējīgo iedzīvotāju skaita samazinājums, ja ņem vērā dabiskās iedzīvotāju skaita izmaiņas. Pieaugot personu skaitam pensijas vecumā (virs 65 gadiem), bet samazinoties darbaspējas vecuma iedzīvotāju skaitam (no 15 līdz 64 gadiem ieskaitot), palielinās slodze uz darbaspējīgajiem. 
Demogrāfijas izmaiņu un attiecīgu izaicinājumu, tai skaitā sabiedrības novecošanās, rezultātā rodas jauni izaicinājumi ekonomiskās izaugsmes un ilgtspējīgas sociālās politikas nodrošināšanai, kuru risināšanai ir nepieciešama ilgtermiņa plānošana un attiecīgas ilgtspējīgas politikas izstrāde.
Samazinoties darbspējīgo iedzīvotāju skaitam, nepieciešams veicināt produktivitāti, ieviešot jaunas tehnoloģijas, digitalizējot un automatizējot procesus, kā arī stimulējot inovācijas tautsaimniecībā.
[bookmark: _Toc204083006][bookmark: _Toc234590440]2. Iedzīvotāju ekonomiskā aktivitāte un nodarbinātība
Kopš 2010. gada ekonomiskās aktivitātes līmenis Latvijā pakāpeniski pieauga, un līdz 2020. gada sākumam, ekonomiskās izaugsmes ietekmē, darba tirgus bija stabils – palielinājās nodarbinātība, samazinājās bezdarbs un pieauga pieprasījums pēc darbaspēka. Līdz ar Covid‑19 straujo izplatību pasaulē un ekonomiskās aktivitātes kritumu, kā arī ieviestajiem ierobežojumiem, 2020. gada pirmajā pusē nodarbinātības rādītāji samazinājās, bet bezdarbs pieauga. No 2021. gada, līdz ar ierobežojumu atcelšanu, darba tirgus situācija sāka pakāpeniski uzlaboties.
2025. gadā ekonomiskās aktivitātes līmenis Latvijā vecuma grupā 15–64 gadi bija 77,6%, kas par 1,9 procentpunktiem pārsniedza ES vidējo rādītāju (75,7%), tomēr tas joprojām bija zemāks nekā Igaunijā (81,7%) un Lietuvā (79,7%).Vecuma grupā 50–64 gadi ekonomiskās aktivitātes līmenis Latvijā sasniedza 80,6%, kas bija par 5,4 procentpunktiem augstāks nekā ES vidējais rādītājs (75,2%).[footnoteRef:7] [7:  https://ec.europa.eu/eurostat/databrowser/view/lfsa_argan__custom_21331211/default/table  ] 

Jāatzīmē, ka 2025. gadā ekonomiskās aktivitātes līmenis vecuma grupā 50–64 gadi pārsniedza pirms Covid‑19 pandēmijas līmeni. Baltijas valstīs Igaunijā ir visaugstākais ekonomiskās aktivitātes līmenis gan vecuma grupā 15–64 gadi, gan 50–64 gadi. Savukārt Lietuvā tas ir augstāks nekā Latvijā vecuma grupā 15–64 gadi, bet nedaudz zemāks vecuma grupā 50–64 gadi (skat. 2. attēlu).
2. attēls
Iedzīvotāju ekonomiskās aktivitātes, nodarbinātības un bezdarba līmenis 2025. gadā dažādās vecumgrupās

Avots: https://ec.europa.eu/eurostat/databrowser/view/lfsa_argan__custom_21331211/default/table https://ec.europa.eu/eurostat/databrowser/view/lfsa_ergan__custom_21331093/default/table https://ec.europa.eu/eurostat/databrowser/view/lfsa_urgan__custom_21006512/default/table
2025. gadā, salīdzinot ar 2024. gadu, nodarbinātības līmenis vecuma grupā 15–64 gadi pieauga līdz 71,9% (2024. gadā – 71,2%) un tikai par 0,9 procentpunktiem pārsniedza ES vidējo rādītāju. Tomēr tas bija par 3,5 procentpunktiem zemāks nekā Igaunijā (75,4%) un par 2,2 procentpunktiem zemāks nekā Lietuvā (74,1%).
3. attēls
Iedzīvotāju nodarbinātības līmenis Eiropas Savienībā vidēji un Latvijā vecumgrupā 15-64 gadi

Avots: https://ec.europa.eu/eurostat/databrowser/view/lfsa_ergan__custom_18485865/default/table 

Nodarbinātības jomā gados vecākos iedzīvotājus Latvijā raksturo salīdzinoši augsta līdzdalība darba tirgū. 2025. gadā bija vērojams personu vecumā 50–64 gadi nodarbinātības līmeņa pieaugums, sasniedzot 75,4% (ES vidējais rādītājs – 71,9%). Turklāt tas bija augstākais rādītājs pēdējo desmit gadu laikā (skat. 4. attēlu). Salīdzinājumā ar Čehiju (84,0%), Zviedriju (81,8%) un Igauniju (79,9%) šis līmenis Latvijā ir zemāks, kas norāda uz potenciālu piesaistīt darba tirgum ekonomiski neaktīvos iedzīvotājus. Tomēr jāatzīmē, ka nodarbinātības līmenis šajā vecuma grupā Latvijā ir augstāks nekā Lietuvā (73,4%).
Savukārt personu vecumā 65–74 gadi nodarbinātības līmenis 2025. gadā pieauga līdz 25,4% (2024. gadā – 24,8%), kas nozīmē, ka katrs ceturtais šīs vecuma grupas iedzīvotājs ir nodarbināts. Tas bija otrais augstākais rādītājs ES (Igaunijā – 29,5%). Vidēji ES nodarbinātības līmenis šajā vecuma grupā bija vairāk nekā uz pusi mazāks – 12,0%. Lietuvā personu vecumā 65–74 gadi nodarbinātības līmenis 2025. gadā bija par pieciem procentpunktiem zemāks nekā Latvijā – 20,4%.[footnoteRef:8] [8:  https://ec.europa.eu/eurostat/databrowser/view/lfsa_ergan__custom_21331522/default/table ] 







4. attēls
Iedzīvotāju nodarbinātības līmenis Eiropas Savienībā vidēji un Latvijā vecumgrupās virs 50 gadiem

Avots: https://ec.europa.eu/eurostat/databrowser/view/lfsa_ergan__custom_18485865/default/table 
Pensijas vecuma iedzīvotāju nodarbinātības pieaugumu veicina gan finansiāla nepieciešamība, gan vēlme saglabāt aktīvu dzīvesveidu un sociālos kontaktus, kā arī darba tirgus pieprasījums pēc papildu darbaspēka, kas sniedz iespēju būt nodarbinātiem arī pēc 65 gadu vecuma sasniegšanas.
Gados vecāko iedzīvotāju situāciju darba tirgū ietekmē arī sabiedrībā un īpaši darba devēju vidū pastāvošie stereotipi par šo vecuma grupu. Nereti tiek uzskatīts, ka gados vecāku darbinieku nodarbinātība kavē jaunāku iedzīvotāju darba iespējas. Tāpat vecāki darbinieki bieži tiek saistīti ar veselības problēmām, zemāku produktivitāti, motivācijas trūkumu pielāgoties izmaiņām un nevēlēšanos iesaistīties mācībās. Šie uzskati bieži balstās uz stereotipiem un nav pamatoti.
Ņemot vērā darbaspēka nepietiekamību dažās nozarēs un reģionos, iedzīvotājiem pēc 50 gadu vecuma, kā arī pensijas vecumā rodas arvien lielākas iespējas iekļauties darba tirgū, ja viņu prasmes atbilst darba tirgus vajadzībām.
Dati liecina, ka vīrieši biežāk nekā sievietes turpina strādāt arī pēc pensijas vecuma sasniegšanas. Lai gan vecuma grupā 65+ sieviešu skaits pārsniedz vīriešu skaitu, nodarbināto īpatsvars šajā vecumā ir augstāks tieši vīriešu vidū. Vecuma grupā 65–74 gadi nodarbinātības līmenis sasniedz 25,4% (vīriešiem – 27,1%, sievietēm – 24,3%).[footnoteRef:9] [9:  https://ec.europa.eu/eurostat/databrowser/view/lfsa_ergan__custom_21331522/default/table ] 

Sabiedrībai un darbaspēkam novecojot, ir jāpaplašina nepilna darba laika iespējas, kā arī jāpielāgo darba apstākļi darbinieku veiktspējai, laika gaitā piemeklējot darbus, kas atbilst darbinieka vecumam un spējām.
Latvijas Universitātes pētījumā “Sudraba ekonomikas potenciāls reģionos Latvijā un to ietekmējošie faktori”, ko vadīja Lolita Seimuškāne, apstiprināts, ka pirmspensijas un pensijas vecuma cilvēkkapitāls Latvijā nav pietiekami izmantots.[footnoteRef:10] Latvijā ir viens no augstākajiem senioru nodarbinātības rādītājiem Eiropā un lielākā daļa 65+ iedzīvotāju, kas turpina strādāt, to dara ekonomisku iemeslu dēļ (64%), tomēr ievērojams īpatsvars pensionāru turpina darbu arī socializēšanās iespēju, laba kolektīva vai darba devēja aicinājuma dēļ. [10:  https://saeima.lv/documents/bfbf622920bb99e9a990bf4feb5ab60646e0ab16 ] 

Būtiski, ka daļa pensionāru, kas neturpina strādāt, labprāt to darītu, taču norāda, ka apkārtnē nav darbavietu vai nav piemērotu darbavietu pensijas vecuma cilvēkiem. Tātad uzņēmējiem ir iespēja piesaistīt arī 65+ darbaspēku, pielāgojot darba vietas šo iedzīvotāju spējām.
Iedzīvotāji, kuri sasnieguši pensijas vecumu un neturpina strādāt, biežāk to pamato ar veselības problēmām (49%). Daļa vēlas baudīt vecumdienas, bet daļa nespēj atrast darbu, pat ja to vēlētos, jo tuvumā nav pieejamu piemērotu darbavietu (10%).[footnoteRef:11] [11:  https://eszf.lu.lv/par-mums/zinas/zina/t/104517/ ] 








[bookmark: _Toc234590441]3. Bezdarba situācija 50+ vecumgrupā 
Latvijā bezdarba rādītājus apkopo un atspoguļo divas institūcijas – CSP un NVA. CSP, kas darbojas EM padotībā, apkopo datus par faktisko bezdarba līmeni, savukārt NVA, kas ir LM padotībā, apkopo datus par reģistrētā bezdarba līmeni valstī.
Pēdējo desmit gadu laikā ir ievērojami samazinājies gan faktisko bezdarbnieku, gan reģistrēto bezdarbnieku skaits, kā arī bezdarba līmenis. Faktisko bezdarbnieku skaits Latvijā šajā periodā sarucis par 33% – no 97,3 tūkstošiem 2015. gada beigās līdz 65,1 tūkstošiem 2025. gada beigās.
Bezdarbnieku skaita samazināšanos veicina gan pieaugošais darbaspēka pieprasījums, gan iedzīvotāju skaita kritums. Pēdējo desmit gadu laikā iedzīvotāju skaits Latvijā samazinājies no 1,98 miljoniem 2015. gada sākumā līdz 1,86 miljoniem 2025. gada sākumā. [footnoteRef:12] Kopējais iedzīvotāju skaits šajā laika posmā ir samazinājies par 6%. Savukārt iedzīvotāju skaits 15-64 gadu vecumposmā ir samazinājies par 10%[footnoteRef:13].  [12:  https://data.stat.gov.lv/pxweb/lv/OSP_PUB/START__POP__IR__IRD/RIG010/table/tableViewLayout1/]  [13:  https://data.stat.gov.lv/pxweb/lv/OSP_PUB/START__POP__IR__IRD/IRD041/table/tableViewLayout1/] 

Samazinoties iedzīvotāju skaitam, sarūk gan faktisko, gan reģistrēto bezdarbnieku skaits. Ekonomikai attīstoties, pieaug pieprasījums pēc darbaspēka, kas ir nozīmīgs bezdarba mazināšanas faktors. Tomēr pēdējo divu gadu laikā (2024. un 2025. gadā) brīvo darbavietu skaits sācis samazināties, uzņēmējiem piesardzīgāk vērtējot darbaspēka pieaugumu nestabilajos ģeopolitiskajos apstākļos. 
Salīdzinot ar citām ES valstīm (vidēji – 6,1%), Latvijā 2025. gadā faktiskais bezdarba līmenis bija augstāks – 7,3%, taču tas bija zemāks nekā Igaunijā– 7,7%, bet augstāks nekā Lietuvā - 7,1%.[footnoteRef:14] [14: 
] 

Atbilstoši Finanšu ministrijas informācijai, 2024. un 2025. gadā negatīvas tendences darba tirgū bija saistītas ar ārējiem satricinājumiem, tai skaitā pandēmijas sekām, Krievijas uzsākto karu Ukrainā, straujo cenu kāpumu un Eiropas izaugsmes sabremzēšanos, darbspējas vecuma iedzīvotāju skaita samazināšanos un demogrāfiskajiem izaicinājumiem (zemi dzimstības un augsti mirstības rādītāji, jauniešu skaita samazinājums pēdējās desmitgadēs, augsta emigrācija u.c. faktori)[footnoteRef:15]. 2025. gada otrajā pusē pieauga privātais mājsaimniecību patēriņš un investīciju ieguldījumi tautsaimniecībā. Cerot uz straujāku ekonomikas attīstību un IKP pieaugumu, paaugstinājās arī patērētāju un uzņēmēju konfidence.[footnoteRef:16] Tomēr 2026. gadā sākusies nestabilitāte Tuvajos austrumos un izaicinājumi ar degvielas piegādēm atkal sabremzē optimismu par ekonomikas pieaugumu.   [15:  https://www.fm.gov.lv/lv/jaunums/fm-ekonomikas-izaugsmei-sabremzejoties-bezdarba-limenis-pern-nedaudz-pieaudzis?  ]  [16:  https://www.fm.gov.lv/lv/jaunums/fm-latvijas-ekonomika-pern-augusi-par-21-pedeja-ceturksni-izaugsme-paatrinajusies-lidz-29 ] 

Pēdējos piecos gados ir pieaudzis iedzīvotāju ekonomiskās aktivitātes līmenis, kas palīdz saglabāt darbaspēka apjomu tam strauji nesamazinoties demogrāfisko izaicinājumu priekšā. 
Saskaņā ar Finanšu ministrijas makroekonomisko rādītāju prognozēm 2026. gadā bezdarba līmenis varētu samazināties līdz 6,6%, 2027. gadā noslīdēt līdz 6,2%, bet nākamajos gados, turpinot samazināties, noslīdēt zem 6% līmeņa. Tautsaimniecībā nodarbināto skaitu būtiskāk ietekmēs darbspējas vecuma iedzīvotāju skaita samazināšanās, un tas nākamajos gados prognozējams kā stabils, ar nelielu, bet ikgadēju 0,1-0,5% samazinājumu.[footnoteRef:17] [17:  https://www.fm.gov.lv/lv/jaunums/atsakoties-specigakai-ekonomikas-izaugsmei-nodarbinato-skaits-pern-audzis-par-06-bezdarba-limenis-stabils ] 

2025. gadā faktiskā bezdarba līmenis vecuma grupā no 15 līdz 64 gadiem, salīdzinājumā ar 2024. gadu, saglabājās 7,3% līmenī, tomēr tas bija par 1,2 procentpunktiem augstāks nekā vidēji ES (6,1%). Personu vecumā 50– 64 gadi bezdarba līmenis 2025. gadā bija 6,4%, tomēr tas joprojām pārsniedz vidējo rādītāju šajā vecuma grupā ES, kas 2025. gadā bija vien 4,4% (skat. 5.attēlu). Salīdzinājumam, Igaunijā šajā vecuma grupā bezdarba līmenis bija nedaudz zemāks nekā Latvijā – 5,9%, savukārt Lietuvā tas bija ievērojami augstāks – 8,0%[footnoteRef:18]. [18:  https://ec.europa.eu/eurostat/databrowser/view/lfsa_urgan__custom_18484579/default/table ] 

5. attēls
Bezdarba līmenis % ES un Baltijas valstīs pa vecumgrupām 2025. gadā

Avots: https://ec.europa.eu/eurostat/databrowser/view/lfsa_urgan__custom_18484579/default/table 

Reģistrēto bezdarbnieku skaits ir samazinājies straujāk nekā faktisko bezdarbnieku skaits. Desmit gadu laikā tas sarucis par 46,6% – no 81,8 tūkstošiem 2015. gada beigās līdz 43,7 tūkstošiem 2025. gada beigās. 2025. gada oktobra beigās reģistrēto bezdarbnieku skaits sasniedza vēsturiski zemāko līmeni – 40 854 personas, kas veidoja 4,7% reģistrētā bezdarba valstī.
2025. gada 31. decembrī NVA uzskaitē bija 17 009 bezdarbnieki vecumā no 50 līdz 64 gadiem, kas veidoja 38,9% no kopējā reģistrētā bezdarbnieku skaita (43 672 personas). No tiem visvairāk – 38,0% jeb 6 461 personas – bija vecākas par 60 gadiem.[footnoteRef:19] [19:  https://www.nva.gov.lv/lv/bezdarba-statistika ] 

Salīdzinājumā ar 2024. gadu ir samazinājies gan kopējais reģistrēto bezdarbnieku skaits, gan bezdarbnieku skaits vecumā no 50 līdz 64 gadiem (par 1 228 personām jeb 6,7%). Šīs vecuma grupas īpatsvars kopējā bezdarbnieku skaitā saglabājas 38-40% līmenī (skat. 6. attēlu).
6.attēls 
Reģistrēto bezdarbnieku virs 50 gadiem skaita dinamika un īpatsvars Latvijā perioda beigās

Avots: NVA dati no LABIS

Pēdējo desmit gadu laikā reģistrēto bezdarbnieku vecumā 50+ īpatsvars kopējā reģistrēto bezdarbnieku skaitā lēnām pieaudzis par 1,8 procentpunktiem.
2025. gada decembra beigās reģistrētā bezdarba līmenis valstī bija 5,0% (reģistrēto bezdarbnieku īpatsvars darbaspējas vecuma ekonomiski aktīvo iedzīvotāju kopskaitā). Zemākais bezdarba līmenis 2025. gada decembrī reģistrēts Rīgas reģionā – 3,7%, bet augstākais Latgales reģionā – 10,1%. Kurzemes reģionā bezdarba līmenis decembra beigās bija 5,5%, Zemgales reģionā – 4,9%, bet Vidzemes reģionā – 4,6%. 
Gandrīz visos valsts reģionos bija vērojams bezdarba līmeņa samazinājums salīdzinājumā ar iepriekšējā gada attiecīgo periodu par aptuveni 0,2-0,3 procentpunktiem. Straujākais bezdarba līmeņa samazinājums tika reģistrēts Vidzemes reģionā – 0,8 procentpunkti, bet Kurzemes reģionā bezdarba līmenis mazliet paaugstinājās par 0,1 procentpunktu.[footnoteRef:20]  [20:  https://www.nva.gov.lv/lv/bezdarba-statistika ] 

Bezdarbnieku skaitā vecumā 50 gadi un vairāk visos reģionos bija vērojams samazinājums – Latgales (-7,2%), Vidzemes (-6,6%), Zemgales (-6,0%), Rīgas reģionā (-4,0%), bet Kurzemes reģionā (-11,1%).
Latvijas reģionos joprojām būtiski atšķiras ekonomiskā aktivitāte, un lielākais darba vietu īpatsvars koncentrējas Rīgas reģionā un Pierīgas novados, kamēr citos reģionos darba vietu skaits ir ievērojami mazāks.
2025. gada beigās NVA datu bāzē bija 9 015 aktuālās brīvās darba vietas, kas, salīdzinot ar 2024. gada decembri, bija par 6 471 jeb 42% mazāk. Visvairāk aktuālo brīvo darba vietu bija Rīgas reģionā – 6 314 jeb 70% no kopējā skaita. Rīgas reģionā vienmēr ir vairāk brīvo darbavietu, jo tieši Rīgā koncentrējas uzņēmējdarbība, pakalpojumu sektors un ražošanas nozaru aktivitātes, kas veicina augstāku pieprasījumu pēc darbaspēka.
Tomēr pavasara un vasaras mēnešos pieaug brīvo darbavietu piedāvājums arī citos reģionos, uzsākoties sezonas darbiem būvniecībā, ceļu būvē, lauksaimniecībā, karjeru ieguvē u.c. Attiecīgi šajos periodos Rīgas reģiona īpatsvars kopējā brīvo darbavietu skaitā samazinās līdz vidēji 67%.
Gados vecākām personām galvenais izaicinājums ir bezdarbs, īpaši ilgstošais bezdarbs, ko ietekmē tādi faktori kā zemāka mobilitāte gan attiecībā uz darbavietas maiņu, gan atgriešanos darba tirgū, stereotipi no darba devēju puses, izglītības un veselības problēmas, kā arī aprūpes pienākumi. Ilgstošā bezdarba gadījumā bieži sastopamas problēmas ir motivācijas trūkums meklēt darbu, nepietiekamas zināšanas un prasmes, veselības stāvoklis, kas neatbilst piedāvātajam darbam, kā arī atkarības problēmas, kuras nepieciešams risināt, lai veicinātu ilgstošo bezdarbnieku iekļaušanos sabiedrībā un atgriešanos pastāvīgā darbā.
Par ilgstošajiem bezdarbniekiem kļūst personas, kas NVA uzskaitē ir ilgāk par 12 mēnešiem jeb vienu gadu. Šie bezdarbnieki bieži vien ir ar novecojušām un darba tirgum neatbilstošām prasmēm un kvalifikāciju, ar iepriekšēju pieredzi mazāk kvalificētos darbos, kā arī ar veselības, psiholoģiskām vai atkarību problēmām.
2025. gada decembra beigās no NVA reģistrētajiem bezdarbniekiem vecumā 50 gadi un vairāk katrs ceturtais (25,1%) jeb 4 277 personas bija ilgstošie bezdarbnieki. Tomēr pēdējos gados ilgstošo bezdarbnieku skaits samazinās, un līdz ar to arī 50+ vecumgrupā samazinās ilgstošo bezdarbnieku skaits un īpatsvars. 2025. gada decembra beigās no visiem reģistrētajiem ilgstošajiem bezdarbniekiem 64,3% bija personas vecumā 50 gadi un vairāk. Savukārt 22,8% no reģistrētajiem bezdarbniekiem vecumā 50 gadi un vairāk gadi bija bezdarbnieki ar invaliditāti. 
Gados vecākas personas, nokļūstot bezdarba situācijā, tajā pavada ilgāku laiku nekā citas bezdarbnieku grupas. Tāpēc ir būtiski pēc iespējas ilgāk noturēt šīs personas darba tirgū, jo viņiem ir ievērojami grūtāk atgriezties darbā nekā jaunāka vecuma iedzīvotājiem.
Vidējais bezdarba ilgums 2025. gada decembra beigās bija 120 dienas jeb četrus mēnešus, kas ir par divām dienām mazāk nekā pirms gada. Savukārt vecuma grupā 50 gadi un vairāk vidējais bezdarba ilgums bija 155 dienas jeb piecus mēnešus, kas ir par piecām dienām mazāk nekā attiecīgajā periodā pirms gada.
No reģistrēto bezdarbnieku kopskaita vecumā 50 gadi un vairāk (17 009) 2025. gada decembra beigās 50,1% (8 518) bija sievietes, bet 49,9% (8 491) - vīrieši. Savukārt 22,8% jeb katrs piektais bezdarbnieks vecumā 50 gadi un vairāk bija persona ar invaliditāti, bet 38,0% – pirmspensijas vecuma bezdarbnieki.
[bookmark: _Hlk97192079][bookmark: _Hlk97192003]2025. gada decembra beigās reģistrēto bezdarbnieku vecuma grupā 50 gadi un vairāk lielāko īpatsvaru veidoja personas ar profesionālo izglītību – 44,3% (7 537 personas), savukārt ar vispārējo vidējo izglītību – 23,3% (3 962 personas) (skat. 7.attēlu).
7.attēls
Reģistrētā bezdarbnieka vecumā 50+ statistiskais portrets 2025. gada 31. decembrī
 
 
Avots: NVA operatīvie dati
	
Salīdzinot reģistrētos bezdarbniekus vecuma grupā 50–64 gadi ar visiem reģistrētajiem bezdarbniekiem, iezīmējas būtiskas atšķirības, kas ietekmē nodarbinātības iespējas:
· Šajā vecuma grupā ir vairāk personu ar profesionālo izglītību (44,3%). Tomēr bieži vien šī izglītība ir iegūta senāk un vairs neatbilst mūsdienu darba tirgus prasībām. Līdz ar to, lai gan 50+ mērķa grupā ir mazāk personu ar zemu izglītības līmeni, novecojušas profesionālās izglītības īpatsvars ir augsts, kas prasa pārkvalifikāciju vai kvalifikācijas atjaunošanu un pilnveidi.
· 50+ reģistrēto bezdarbnieku vidū ir ievērojami lielāks ilgstošo bezdarbnieku īpatsvars.
· Šajā grupā ir ievērojami vairāk bezdarbnieku ar invaliditāti.
· Augstāks ir arī to personu īpatsvars, kuriem ir zemas vai vidējas valsts valodas zināšanas, kas norāda uz nepieciešamību pēc valsts valodas apguves programmām.
Lai veicinātu reģistrēto bezdarbnieku vecumā 50–64 gadi atgriešanos darba tirgū un noturēšanos tajā, nepieciešami kompleksi risinājumi un atbalsta pasākumi, kas pielāgoti šīs mērķa grupas specifiskajām vajadzībām.
2025. gada decembra beigās lielākais bezdarbnieku skaits vecumā 50 gadi un vairāk, sadalījumā pēc pēdējās nodarbošanās bija vidējas un zemas kvalifikācijas profesijās, piemēram: palīgstrādnieks – 925 personas, apkopējs – 681, mazumtirdzniecības veikala pārdevējs – 397, sētnieks – 305, kravas automobiļa vadītājs – 282, pārdevējs konsultants – 268, asistents personām ar invaliditāti – 240, aprūpētājs – 233, automobiļa vadītājs – 206, pavārs – 190.
Ņemot vērā reģistrēto bezdarbnieku skaita samazinājumu, sagaidāms arī samazinājums attiecīgajās profesijās. Samazinājies ir tirgū pieprasīto profesiju pārstāvju skaits (piemēram, palīgstrādnieki), savukārt pieaugums novērojams mazāk pieprasīto profesiju vidū, piemēram, pārdevēji konsultanti. Tomēr ne vienmēr persona, kas ir palikusi bez darba, vēlas savu nākamo nodarbošanos saistīt ar tieši to pašu profesiju, kurā iepriekš ir strādāts.
Papildus būtu jāpēta asistentu personām ar invaliditāti un aprūpētāju skaita pieaugums un jāizprot, kādēļ šo profesijas pārstāvju skaits reģistrēto bezdarbnieku vidū palielinās, lai gan sabiedrībai novecojot, pieprasījumam pēc šo profesiju pārstāvjiem vajadzētu augt. Iespējams, darba piedāvājuma un pieprasījuma kanāli ir atšķirīgi, atalgojums profesijā ir nesamērīgs ar prasībām un darba slodzi, vai arī daļai profesijas pārstāvju trūkst papildu prasmju, kas nepieciešamas darba tirgū.
2025. gada laikā darbā iekārtojās 15 021 reģistrētais bezdarbnieks vecumā 50+, kas ir nedaudz vairāk nekā 2024. gadā (14 954 personas). No tiem 2 285 jeb 15,2% uzsāka darba attiecības pēc kāda aktīvā NVA pasākuma pabeigšanas (izņemot karjeras konsultācijas, informatīvās dienas, e-apmācības, e-karjeras pašizpēti). Ņemot vērā, ka kopējais reģistrēto bezdarbnieku skaits samazinās, šie dati par darbā iekārtojušos skaitu liecina par pozitīvu tendenci darba tirgū.



[bookmark: _Toc168387191][bookmark: _Toc234590442]4. Atbalsts gados vecāku iedzīvotāju iekļaušanai darba tirgū

Jebkurai personai Latvijā ir tiesības uz nodarbinātību, neatkarīgi no vecuma. Gados vecākiem iedzīvotājiem ir būtiski uzturēt labu veselību, atjaunināt prasmes atbilstoši darba tirgus pieprasījumam, noturēties esošajās darbavietās vai, pārkvalificējoties, pāriet uz labāk apmaksātām un pieprasītākām profesijām.
Ņemot vērā sabiedrības novecošanos un darbaspēka pieejamības ierobežojumus, ir svarīgi veicināt gan esošo nodarbināto turpmāku iesaisti darba tirgū, gan atbalstīt šo personu profesionālo attīstību. Tas ietver jaunu prasmju apguvi, darbavietu pielāgošanu dažādām vajadzībām, kā arī darba nosacījumu pielāgošanu darbinieku spējām - piemēram, darba laika un apjoma pielāgošanu, palīglīdzekļu nodrošināšanu ērtākai darba veikšanai.
Tiem iedzīvotājiem, kuri nonākuši bezdarba situācijā, jānodrošina iespējas papildināt prasmes, kas atbilst darba tirgus pieprasījumam, kā arī piekļuve citiem atbalsta pasākumiem, kas veicina personas atgriešanos un noturēšanos darba tirgū.  

[bookmark: _Toc234590443]4.1. Stratēģija ilgākam darba mūžam un mūžizglītība

Joprojām aktuāli ir 2016. gada 6. septembrī Ministru kabinetā apstiprinātās “Aktīvās novecošanās stratēģijas ilgākam un labākam darba mūžam Latvijā” četri rīcības virzieni, kas vērsti uz gados vecāku iedzīvotāju līdzdalību darba tirgū:
· Nodarbinātība – iekļaujošs darba tirgus gados vecākiem iedzīvotājiem.
· Izglītība – izglītoti un kompetenti darbinieki, kas spēj pielāgoties mainīgajiem darba tirgus apstākļiem.
· Veselība un aktīvs dzīvesveids – veselīgi un fiziski aktīvi iedzīvotāji, kas pēc iespējas ilgāk turpina aktīvu un neatkarīgu dzīvi.
· Sociālā drošība – sociāli aizsargāti gados vecāki iedzīvotāji.
Sabiedrības novecošanās liek pārskatīt tradicionālos izglītības modeļus un mudina izglītības iestādes veidot elastīgu piedāvājumu ar individuālām mācību iespējām un inovatīvām pieejām, veicinot izglītības sistēmas atvērtību visām vecuma grupām.
Pieaugušo izglītībai ir būtiska loma cilvēkkapitāla stiprināšanā un vecāka gadagājuma personu veiksmīgākai iesaistei darba tirgū, jo īpaši digitālo prasmju attīstībā. Tomēr gados vecāku iedzīvotāju iesaiste pieaugušo izglītībā Latvijā ir salīdzinoši zema un mazāk izplatīta nekā citās ES dalībvalstīs. Zemās iesaistes pamatā ir intereses trūkums no darbinieku un uzņēmumu puses, izmaksas, laika un informācijas trūkums, kā arī programmu pieejamība.
IZM īstenotā pieaugušo izglītības politika balstās uz mūžizglītības principu, nodrošinot iespējas ikvienam neatkarīgi no vecuma pilnveidot zināšanas un prasmes. Senioriem tiek nodrošinātas mācības dažādos formātos – gan klātienē, gan attālināti – un tās aptver tādas jomas kā digitālās prasmes, svešvalodas, finanšu pratība, veselības izglītība un kultūras izpratne. Programmas tiek īstenotas sadarbībā ar pašvaldībām, izglītības iestādēm un nevalstiskajām organizācijām, un tās ir pielāgotas senioru vajadzībām un mācīšanās tempam.
Latvijā arvien plašāk tiek piedāvātas mācības iedzīvotājiem neatkarīgi no statusa, vecuma vai nodarbinātības. Piemēram, Valsts izglītības attīstības aģentūra sadarbībā ar IZM attīsta platformu http://www.stars.gov.lv, kurā jebkurš var pieteikties uz piedāvātajām mācībām – bez maksas vai ar nelielu līdzmaksājumu. Šajā platformā bez maksas var apgūt digitālās prasmes, savukārt nodarbinātajiem pieejamas profesionālās tālākizglītības un studiju moduļu programmas. [footnoteRef:21] Šie pasākumi palīdz vecāka gadagājuma personām būt digitāli aktīvākām, sociāli iesaistītām un konkurētspējīgām mainīgajā darba tirgū. Nenoliedzami digitālās prasmes ir tās, kas ne tikai paver plašākas darba iespējas, bet arī nodrošina piekļuvi labāk apmaksātam darbam. [21:  https://stars.gov.lv/ ] 


[bookmark: _Toc234590444]4.2. NVA atbalsta pasākumi reģistrētajiem bezdarbniekiem 

Lai veicinātu ilgāku un veselīgāku Latvijas iedzīvotāju darba mūžu un uzlabotu kopējo ekonomisko situāciju, NVA īsteno dažādus atbalsta pasākumus, tostarp:
· individuālās konsultācijas un atbalsts (karjeras konsultants, psihologs, ergoterapeits u.c.), profesionālās piemērotības noteikšana, mentorings;
· mācības (pārkvalifikācija, darba tirgū nepieciešamo pamatprasmju apguve, apmācība pie darba devēja u.c.); 
· subsidētā nodarbinātība;
· algoti pagaidu sabiedriskie darbi;
· mazā biznesa vai pašnodarbinātības uzsākšana;
· reģionālās mobilitātes atbalsts u.c.[footnoteRef:22]  [22:  https://www.nva.gov.lv/lv/bezdarbniekiem-un-darba-mekletajiem ] 

Atbalsts specifisku pakalpojumu veidā, piemēram, individuālas psihologa konsultācijas, veicina personas pašapziņas paaugstināšanos un motivāciju integrēties darba tirgū. Savukārt atbalsts darbavietu pielāgošanai, pamatojoties uz ergoterapeita sniegto atzinumu, sniedz iespēju personām ar invaliditāti iekļauties darba tirgū.
Tiek īstenots arī atbalsts reģionālajai mobilitātei, kas ietver finanšu kompensāciju pirmajos četros darba tiesisko attiecību mēnešos transporta izdevumu segšanai par braucieniem no deklarētās dzīvesvietas uz darbavietu un atpakaļ, kā arī izdevumu kompensāciju par dzīvojamās telpas īri vai dzīvošanu dienesta viesnīcā.
Piemērotākie atbalsta pasākumi katram bezdarbniekam tiek noteikti individuālajā darba meklēšanas plānā. Arī vecāka gadagājuma personu situācija darba tirgū jāvērtē individuāli, ņemot vērā katras personas specifiskos šķēršļus un iespējas. Būtisks izaicinājums ir personu ar arodslimībām un invaliditāti veiksmīga integrācija darba tirgū atbilstošās darba vietās. Lai izmantotu šīs darbaspēka daļas potenciālu, iespējams ar konsultantu palīdzību meklēt piemērotākos risinājumus, ņemot vērā personas profesionālās dotības, prasmes, izglītības līmeni un veselības stāvokli.
Ja gados vecākiem iedzīvotājiem, kuri vēlas iekļauties darba tirgū, nepieciešams atbalsts piemērotu vakanču atlasē vai speciālista padoms par nodarbinātības iespējām atbilstoši interesēm un spējām, jebkurš interesents (nav nepieciešams būt bezdarbnieka statusā) var pieteikties individuālajai karjeras konsultācijai NVA, kā arī prasmju pilnveides atbalstam.
NVA iesaista reģistrētos bezdarbniekus vecumā no 50 gadiem un vairāk aktīvajos nodarbinātības pasākumos. Tomēr veiksmīgai dalībai šajos pasākumos būtiska ir arī pašu bezdarbnieku motivācija – interese uzsākt un sekmīgi pabeigt piedāvātās aktivitātes. 2025. gadā reģistrēto bezdarbnieku 50+ vecumgrupā tika uzsāktas 804 dalības datorprasmju apguvē, 445 dalības valsts valodas apguvē, 497 dalības angļu valodas mācībās, 213 dalības transportlīdzekļu vadītāja mācībās un 150 dalības traktortehnikas vadītāju mācībās. 
2. tabula
Reģistrēto bezdarbnieku vecumā 50+ iesaiste aktīvajos nodarbinātības pasākumos 2025. gadā (viena persona var piedalīties vairākos pasākumos)
	Pasākuma nosaukums
	Uzsākto dalību skaits

	Atbalsta pasākumi
	 

	PIN atbalsta pasākumi
	1201

	Individuālās konsultācijas – Psihologs
	1000

	Grupu konsultācija – Psihologs
	100

	Profesionālās piemērotības noteikšana
	36

	Mentora pakalpojumi
	54

	Emocionālā stresa terapija
	11

	Atbalsta pasākums personām ar atkarības problēmām - Minesota
	25

	Ergoterapeita pakalpojums
	402

	Atbalsts reģionālai mobilitātei
	377

	 
	 

	Mācību pasākumi
	 

	Konkurētspējas paaugstināšanas pasākumi
	1886

	Neformālās izglītības ieguve
	2115

	Datorprasmes
	804

	Valsts valodas mācības
	445

	Angļu valoda
	497

	Transportlīdzekļu vadītāju mācības
	213

	Traktortehnikas vadītāju mācības
	150

	Citas programmas
	6

	Profesionālās tālākizglītības un profesionālās pilnveides mācību programmas
	221

	Mācības tiešsaistes kursu platformās
	126

	Attālinātās mācības Google programmās
	14

	Praktiskā apmācība pie darba devēja
	44

	Atbalsts profesionālās kompetences novērtēšanai
	5

	 
	 

	Nodarbinātības pasākumi
	 

	Algoti pagaidu sabiedriskie darbi
	1416

	Pasākums noteiktām personu grupām jeb subsidētā nodarbinātība
	451

	Darbam nepieciešamo iemaņu attīstība (NVO sektorā)
	154

	Pasākumi komercdarbības vai pašnodarbinātības uzsākšanai
	90

	 
	 


Avots: NVA dati
Visaugstākais darbā iekārtošanās rādītājs reģistrēto bezdarbnieku vidū vecuma grupā 50+ pēc NVA īstenotajiem aktīvajiem nodarbinātības pasākumiem ir praktiskajai apmācībai pie darba devēja – 75,5% dalībnieku pēc dalības šajā pasākumā uzsāka darba attiecības. Labus darbā iekārtošanās rezultātus nodrošina arī transportlīdzekļu vadītāju mācības (57,1%), traktortehnikas vadītāju mācības (53,3%), angļu valodas apguve (48,0%) un profesionālās tālākizglītības programmas (44,3%). Pēc visiem minētajiem pasākumiem ir pieaugusi dalībnieku iekārtošanās darbā proporcija salīdzinot ar iepriekšējo gadu.  
3. tabula
Reģistrēto bezdarbnieku 50+ vecumgrupā darbā iekārtošanās pēc dalības NVA aktīvās darba tirgus politikas pasākumos*
	 Pasākuma nosaukums
	Pabeigušo personu skaits
	Iekārtojušies darbā pirmo 6 mēnešu laikā pēc pasākuma pabeigšanas
	Iekārtojušies darbā, %

	Profesionālās tālākizglītības un profesionālās pilnveides mācību programmas
	323
	143
	44,3%

	Neformālā izglītība - valsts valoda**
	503
	137
	27,2%

	Neformālā izglītība - angļu valoda**
	423
	203
	48,0%

	Neformālā izglītība – datorprasmes**
	765
	280
	36,6%

	Neformālā izglītība – traktortehnika**
	152
	81
	53,3%

	Neformālā izglītība – transportlīdzekļi**
	191
	109
	57,1%

	Konkurētspējas paaugstināšanas pasākumi (bez info dienām) (unikālās personas gada laikā)**
	1381
	530
	38,4%

	Algoti pagaidu sabiedriskie darbi
	1178
	58
	4,9%

	Minesotas programma
	27
	10
	37,0%

	Praktiskā apmācība pie darba devēja
	49
	37
	75,5%


*Pabeiguši dalību periodā no 01.07.2024. līdz 30.06.2025. un iekārtojušies darbā pirmo 6 mēnešu laikā pēc pasākuma pabeigšanas (periodā līdz 31.12.2025.)
** iekļauti arī darba meklētāji
Avots: NVA dati



[bookmark: _Toc234590445]4.3. NVA preventīvais atbalsts ilgākam darba mūžam 
NVA no 2025. gada līdz 2029. gadam īsteno Eiropas Sociālā fonda Plus (ESF+) projektu “Atbalsts labākam un ilgākam darba mūžam”. Projekta mērķis ir uzlabot darba vidi un darba apstākļus strādājošajiem, īpaši tiem, kuriem ir paaugstināts darbspēju zaudēšanas risks, kā arī gados vecākiem nodarbinātajiem. Projekta ietvaros plānots veicināt darbinieku iesaisti veselības veicināšanas un uzlabošanas pasākumos, kā arī sniegt atbalstu darba devējiem ilgtspējīgas nodarbinātības un veselības pārvaldības jomā.
Projektu īsteno NVA sadarbībā ar partneriem: Latvijas Darba devēju konfederāciju, Latvijas Brīvo arodbiedrību savienību un Rīgas Stradiņa universitātes aģentūru “Darba drošības un vides veselības institūts”. NVA projekta “Atbalsts labākam un ilgākam darba mūžam”[footnoteRef:23] mērķa grupas: [23:  https://www.nva.gov.lv/lv/projekts/atbalsts-labakam-un-ilgakam-darba-muzam ] 

· Strādājošie, īpaši personas no 45 gadu vecuma, kurām konstatēta arodslimība vai tās pazīmes, vai kurām ārsts ir rekomendējis veselību veicinošus pasākumus.
· Darba devēji.
· Darba aizsardzības jomas speciālisti, tostarp arodslimību ārsti.
· Profesionālās izglītības iestāžu studenti.
Projekta ietvaros plānotas aktivitātes, kas vērstas uz praktiska atbalsta sniegšanu nodarbinātajiem, īpaši tiem, kuriem ir paaugstināts darbspēju zaudēšanas risks. Atbalsts ietver veselības veicināšanas un uzlabošanas pasākumus, darba vides riska faktoru novēršanu, kā arī kvalitatīvu un drošu darba vietu nodrošināšanu.
Vienlaikus projektā plānots īstenot informēšanas un izglītošanas aktivitātes, kuru mērķis ir paaugstināt darba devēju, nodarbināto un sabiedrības kopumā izpratni par ilgāka un kvalitatīvāka darba mūža veicināšanas iespējām, kā arī par aktīvas novecošanās nozīmi. Plānots, ka projekta aktivitātes veicinās gados vecāku nodarbināto ilgāku un pilnvērtīgāku līdzdalību darba tirgū.

[bookmark: _Toc234590446]4.4. Pensijas vecuma iedzīvotāju prasmju attīstības iespējas jeb senioru skolas
Ņemot vērā sabiedrības novecošanās radītos izaicinājumus, arvien lielāka nozīme ir Trešās paaudzes universitāšu (University of the Third Age) jeb senioru skolu iniciatīvām. Šīs iniciatīvas pasaulē ir pazīstamas jau vairāk nekā 50 gadus un ir sevi pierādījušas kā efektīvs instruments gados vecāku iedzīvotāju sociālās iesaistes, mūžizglītības un aktīvas līdzdalības veicināšanā.
Starptautiskā pieredze, kā arī jau vairāku Latvijā darbojošos senioru skolu prakse liecina, ka šīs skolas nodrošina mērķtiecīgas un regulāras mācīšanās iespējas, veicina veselīgāku dzīvesveidu un palīdz senioriem saglabāt aktīvu saikni ar sabiedrību, tostarp sniedzot iespējas daļējai iesaistei darba tirgū.

Senioru skolu īstenoto pasākumu ieguvumi sabiedrībai:
· Izglītoti, zinoši seniori ar aktuālām prasmēm, kritisko domāšanu un augstāku kompetenci.
· Mazināts slogs sociālās aprūpes sistēmai, veicinot senioru līdzestību un ilgāku patstāvīgu dzīvi. 
· Samazināts slogs veselības aprūpes sistēmai, uzlabojot fizisko, mentālo un emocionālo veselību.
· Senioru iesaiste brīvprātīgajā darbā vai atgriešanās darba tirgū, atklājot neizmantotu sabiedrības potenciālu.
· Atbalsta tīkla veidošana, kas mazina sociālās izolācijas risku.
· Demences un citu neirodeģeneratīvo procesu profilakse.
· Pozitīvāka sabiedrības noskaņa – mazāk pesimisma, vairāk aktīvu, zinošu un emocionāli līdzsvarotu iedzīvotāju.
2025. gada vasarā nodibināta Latvijas Trešās paaudzes universitāšu asociācija. Senioru skolu tīkls pakāpeniski attīstās visā Latvijā ar mērķi nodrošināt senioriem iespēju sociālajai integrācijai. 
2025. gadā LM iniciēja jaunu atbalsta programmu senioru skolu attīstībai un izstrādāja nepieciešamo tiesisko regulējumu, lai ESF Plus projekta “Atbalsts sociālajai uzņēmējdarbībai” ietvaros 2026. gadā uzsāktu tās īstenošanu. Programma darbosies kā pilotprojekts, un to īstenos LM sadarbības partneris – Sabiedrības integrācijas fonds, nodrošinot mērķētu atbalstu nevalstiskajam sektoram senioru skolu izveidei un darbībai.
Pilotprojekta ietvaros plānots atbalstīt vismaz 25 biedrību un nodibinājumu organizētu senioru skolu darbību, piedāvājot personām vecumā no 65 gadiem iespējas pilnveidot digitālo, veselības un finanšu pratību, stiprināt sociālo līdzdalību, iesaistīties radošās un kultūras aktivitātēs, veicināt aktīvu dzīvesveidu, mūžizglītību un intelektuālo attīstību, kā arī apgūt prasmes, kas nepieciešamas, lai iekļautos darba tirgū. 

[bookmark: _Toc234590447]4.5. Brīvprātīgais darbs

Brīvprātīgais darbs aktīvās novecošanās kontekstā ir noderīgs instruments, kas veicina gan mentālās, gan fiziskās veselības saglabāšanu, palīdz mazināt vientulības un sociālās izolācijas risku, kā arī stiprina piederības sajūtu kopienai. 
Iesaistoties brīvprātīgajā darbā, pirmspensijas vecuma iedzīvotāji un seniori ne tikai izmanto savas dzīves laikā uzkrātās zināšanas un pieredzi, bet arī attīsta jaunas prasmes, tostarp digitālās kompetences, komunikāciju un sadarbību ar dažādu paaudžu pārstāvjiem. Šāda līdzdalība uztur intelektuālo aktivitāti, stiprina mentālo veselību, mazina sociālās izolācijas risku un palīdz veiksmīgāk pielāgoties mainīgajai videi. Brīvprātīgais darbs sniedz iespēju būt aktīviem, apzināties sava ieguldījuma nozīmīgumu un stiprināt pašapziņu, vienlaikus nodrošinot jēgpilnu ikdienu un veicinot starppaaudžu zināšanu apmaiņu. Tas ir būtisks sociālās integrācijas un labsajūtas veicināšanas instruments. 
Pašlaik notiek darbs pie platformas www.brivpratigie.lv pilnveides, kur ikviens interesents varēs ērti iegūt informāciju par brīvprātīgā darba iespējām un pieteikties dalībai brīvprātīgā darba aktivitātēs. Platformu plānots veidot pēc iespējas lietotājam draudzīgāku un ērtāk lietojamu, īpašu uzmanību pievēršot pieejamībai dažādām sabiedrības grupām, tostarp arī gados vecākiem cilvēkiem.

[bookmark: _Toc168387192][bookmark: _Toc234590448]Kopsavilkums un secinājumi

Demogrāfijas izmaiņu un sabiedrības novecošanās rezultātā rodas jauni izaicinājumi ekonomiskās izaugsmes un ilgtspējīgas sociālā atbalsta sistēmas nodrošināšanai. Līdz ar sabiedrības novecošanos mainās arī darba tirgus struktūra, kur arvien lielāka loma ir gados vecākiem nodarbinātajiem. 
Iedzīvotāju vecuma struktūra turpinās mainīties, un darbaspēka resursi samazināsies, tāpēc ir būtiski koncentrēties uz esošo cilvēkresursu attīstību. Tas nozīmē rūpes par iedzīvotāju veselību, prasmēm un motivāciju pielāgoties un attīstīties, iegūt jaunas zināšanas, izpratni par jaunākajām tehnoloģijām un palikt darba tirgū ilgāk, kā arī nepieciešamību veicināt augstākas produktivitātes un labākas kvalitātes darba vietu veidošanos.
2025. gadā ekonomiskās aktivitātes līmenis vecuma grupā 50–64 gadi sasniedza 80,6% (ES vidējais līmenis – 75,2%).[footnoteRef:24] [24:  https://ec.europa.eu/eurostat/databrowser/view/lfsa_argan__custom_21331211/default/table  ] 

Nodarbinātības jomā gados vecākos iedzīvotājus Latvijā raksturo samērā augsta līdzdalība darba tirgū. 2024. gadā bija vērojams personu vecumā 50–64 gadi nodarbinātības līmeņa pieaugums, kas sasniedza 75,4% (ES vidējais rādītājs – 71,9%), turklāt tas bija augstākais rādītājs pēdējo desmit gadu laikā.
Savukārt personu vecumā 65–74 gadi nodarbinātības līmenis 2025. gadā pieauga līdz 25,4% (2023. gadā – 24,8%), un tas bija otrais augstākais rādītājs ES. [footnoteRef:25] [25:  https://ec.europa.eu/eurostat/databrowser/view/lfsa_ergan__custom_21331522/default/table ] 

Pensijas vecuma iedzīvotāju nodarbinātības pieaugumu veicina gan finansiāla nepieciešamība, gan vēlme saglabāt aktīvu dzīvesveidu un sociālos kontaktus, kā arī darba tirgus pieprasījums pēc papildu darbaspēka, kas sniedz iespēju būt nodarbinātiem arī pēc 65 gadu vecuma sasniegšanas.
Ņemot vērā darbaspēka nepietiekamību noteiktās nozarēs un reģionos, iedzīvotājiem pirmspensijas, kā arī pensijas vecumā rodas arvien lielākas iespējas iekļauties darba tirgū, ja viņu prasmes atbilst darba tirgus vajadzībām.
Gados vecāko iedzīvotāju situāciju darba tirgū ietekmē arī sabiedrībā un īpaši darba devēju vidū pastāvošie stereotipi par šo vecuma grupu. Nereti tiek uzskatīts, ka gados vecāku darbinieku nodarbinātība kavē jaunāku iedzīvotāju darba iespējas. Tāpat vecāki darbinieki bieži tiek saistīti ar veselības problēmām, zemāku produktivitāti, motivācijas trūkumu pielāgoties izmaiņām un nevēlēšanos iesaistīties mācībās. Šie uzskati bieži balstās uz stereotipiem un nav pamatoti.
Uzņēmējiem ir iespējas piesaistīt papildu darbaspēku arī no pensijas vecumu sasniegušajiem iedzīvotājiem, kuri labprāt turpinātu strādāt, ja būtu piemērotas un kvalitatīvas darbavietas ar motivējošu atalgojumu, tam iespējams attīstīt arī atbilstošu mācību piedāvājumu.
Pieaugušo izglītībai ir būtiska loma cilvēkkapitāla stiprināšanā un vecāka gadagājuma personu veiksmīgākai iesaistei darba tirgū, jo īpaši digitālo prasmju attīstībā. Tomēr gados vecāku iedzīvotāju iesaiste pieaugušo izglītībā Latvijā ir salīdzinoši zema un mazāk izplatīta nekā citās ES dalībvalstīs. Zemās iesaistes pamatā ir intereses trūkums no darbinieku un uzņēmumu puses, izmaksas, laika un informācijas trūkums, kā arī programmu pieejamība.
Tāpēc ir būtiski turpināt motivācijas pasākumus, kas mudina apgūt jaunas prasmes un iemaņas, kuras pieprasa mūsdienu mainīgais darba tirgus. Savukārt pašiem iedzīvotājiem jāizmanto iespējas piedāvāt savas prasmes un pieredzi darba devējiem, būt aktīviem un sekot līdzi aktualitātēm darba tirgū, kā arī interesēties par piedāvātajiem pasākumiem zināšanu un prasmju pilnveidei, izmantojot NVA un citu institūciju piedāvājumus, lai stiprinātu savu konkurētspēju darba tirgū.
Gados vecāko iedzīvotāju veselības stāvoklis lielā mērā ietekmē nodarbinātības iespējas un dzīves kvalitāti kopumā, tādēļ veselības veicināšanai ir būtiska nozīme, tostarp arī pašu iedzīvotāju veselīgam dzīvesveidam. Svarīga ir arī garīgā veselība un socializēšanās iespējas. Vienlaikus darba vietu pielāgošana gan attiecībā uz darba apstākļiem un darba laika regulējumu, gan fizisko darba vidi var būt būtisks priekšnoteikums noturīgākai nodarbinātībai.
Gados vecākām personām pirmspensijas vecumā galvenais izaicinājums ir bezdarbs, īpaši ilgstošais bezdarbs, ko ietekmē tādi faktori kā zemāka mobilitāte gan attiecībā uz darbavietas maiņu, gan atgriešanos darba tirgū, stereotipi no darba devēju puses, izglītības un veselības problēmas, kā arī aprūpes pienākumi. Ilgstošā bezdarba gadījumā bieži sastopamas problēmas ir motivācijas trūkums meklēt darbu, nepietiekamas zināšanas un prasmes, veselības stāvoklis, kas neatbilst piedāvātajam darbam, kā arī atkarības problēmas, kuras nepieciešams risināt, lai veicinātu ilgstošo bezdarbnieku iekļaušanos sabiedrībā un atgriešanos pastāvīgā darbā.
Pieaugot personu skaitam pensijas vecumā (virs 65 gadiem) un samazinoties darbaspējas vecuma iedzīvotāju skaitam (no 15 līdz 64 gadiem ieskaitot), palielinās slodze uz darbaspējīgajiem, tāpēc tuvāko gadu laikā nepieciešams veicināt produktivitāti, ieviešot jaunas tehnoloģijas un darba metodes, digitalizējot un automatizējot procesus, kā arī stimulējot inovācijas tautsaimniecībā, lai risinātu ar darbaspēka pietiekamību saistītos izaicinājumus.  




[bookmark: _Toc168387193][bookmark: _Toc234590449]Noderīga informācija


· Iedzīvotāju skaits un tā izmaiņas:
https://stat.gov.lv/lv/statistikas-temas/iedzivotaji/iedzivotaju-skaits/247-iedzivotaju-skaits-un-ta-izmainas

· Informatīvie ziņojumi par “Aktīvās novecošanas stratēģija ilgākam un labākam darba mūžam Latvijā” īstenošanas progresu:
https://www.lm.gov.lv/lv/aktiva-novecosanas-0 

· Darba tirgus statistika:
https://www.lm.gov.lv/lv/darba-tirgus-statistika-petijumi-publikacijas

· Pasākumi bezdarbniekiem, darba meklētājiem un bezdarba riskam pakļautām personām:
https://www.nva.gov.lv/lv/bezdarbniekiem-un-darba-mekletajiem 
https://www.nva.gov.lv/lv/nodarbinatajiem 

50-64	15-64	50-64	15-64	50-64	15-64	50-64	15-64	LT	EE	LV	EU	79.7	79.7	84.9	81.7	80.599999999999994	77.599999999999994	75.2	75.7	Nodarbinātības līmenis %	

50-64	15-64	50-64	15-64	50-64	15-64	50-64	15-64	LT	EE	LV	EU	73.400000000000006	74.099999999999994	79.900000000000006	75.400000000000006	75.400000000000006	71.900000000000006	71.900000000000006	71	Bezdarba līmenis % (no ekon.akt.iedz.)	
50-64	15-64	50-64	15-64	50-64	15-64	50-64	15-64	LT	EE	LV	EU	8	7.1	5.9	7.7	6.4	7.3	4.4000000000000004	6.1	


ES	15-64	
2014	2015	2016	2017	2018	2019	2020	2021	2022	2023	2024	2025	63.8	64.599999999999994	65.599999999999994	66.7	67.7	68.400000000000006	67.5	68.3	69.8	70.400000000000006	70.8	71	LV	15-64	
2014	2015	2016	2017	2018	2019	2020	2021	2022	2023	2024	2025	66.3	68.099999999999994	68.7	70.099999999999994	71.8	72.3	71.599999999999994	69.900000000000006	71.3	71.400000000000006	71.2	71.900000000000006	ES	50-64	
2014	2015	2016	2017	2018	2019	2020	2021	2022	2023	2024	2025	59.4	60.7	62.4	64	65.400000000000006	66.5	66.599999999999994	67.2	68.8	69.900000000000006	71	71.900000000000006	ES	65-74	
2014	2015	2016	2017	2018	2019	2020	2021	2022	2023	2024	2025	7.8	7.9	8.1999999999999993	8.8000000000000007	9.1999999999999993	9.6	9.5	9.3000000000000007	10	10.7	11.3	12	LV	50-64	
2014	2015	2016	2017	2018	2019	2020	2021	2022	2023	2024	2025	63.9	64.8	66	67.5	70.400000000000006	71.599999999999994	72.900000000000006	71.7	73.099999999999994	73.8	74.3	75.400000000000006	LV	65-74	
2014	2015	2016	2017	2018	2019	2020	2021	2022	2023	2024	2025	13	14.2	15.8	17	18.5	20.3	20.399999999999999	20.5	22.2	24.1	24.8	25.4	


ES	50-64	
2014	2015	2016	2017	2018	2019	2020	2021	2022	2023	2024	2025	59.4	60.7	62.4	64	65.400000000000006	66.5	66.599999999999994	67.2	68.8	69.900000000000006	71	71.900000000000006	ES	65-74	
2014	2015	2016	2017	2018	2019	2020	2021	2022	2023	2024	2025	7.8	7.9	8.1999999999999993	8.8000000000000007	9.1999999999999993	9.6	9.5	9.3000000000000007	10	10.7	11.3	12	LV	50-64	
2014	2015	2016	2017	2018	2019	2020	2021	2022	2023	2024	2025	63.9	64.8	66	67.5	70.400000000000006	71.599999999999994	72.900000000000006	71.7	73.099999999999994	73.8	74.3	75.400000000000006	LV	65-74	
2014	2015	2016	2017	2018	2019	2020	2021	2022	2023	2024	2025	13	14.2	15.8	17	18.5	20.3	20.399999999999999	20.5	22.2	24.1	24.8	25.4	ES	15-64	
2014	2015	2016	2017	2018	2019	2020	2021	2022	2023	2024	2025	63.8	64.599999999999994	65.599999999999994	66.7	67.7	68.400000000000006	67.5	68.3	69.8	70.400000000000006	70.8	71	LV	15-64	
2014	2015	2016	2017	2018	2019	2020	2021	2022	2023	2024	2025	66.3	68.099999999999994	68.7	70.099999999999994	71.8	72.3	71.599999999999994	69.900000000000006	71.3	71.400000000000006	71.2	71.900000000000006	




Bezdarba līmenis % (no ekon.akt.iedz.)	
50-64	15-64	50-64	15-64	50-64	15-64	50-64	15-64	LT	EE	LV	EU	8	7.1	5.9	7.7	6.4	7.3	4.4000000000000004	6.1	Ekonomiskās aktivitātes līmenis %	
50-64	15-64	50-64	15-64	50-64	15-64	50-64	15-64	LT	EE	LV	EU	79.7	79.7	84.9	81.7	80.599999999999994	77.599999999999994	75.2	75.7	Nodarbinātības līmenis %	
50-64	15-64	50-64	15-64	50-64	15-64	50-64	15-64	LT	EE	LV	EU	73.400000000000006	74.099999999999994	79.900000000000006	75.400000000000006	75.400000000000006	71.900000000000006	71.900000000000006	71	

Reģistrēto bezdarbnieku skaits kopā	
2014	2015	2016	2017	2018	2019	2020	2021	2022	2023	2024	2025	82027	81780	78357	63121	59588	57808	69605	60774	53536	50344	46553	43672	Reģistrēto bezdarbnieku 50+ vecumā skaits	
2014	2015	2016	2017	2018	2019	2020	2021	2022	2023	2024	2025	29957	30344	29460	24404	24135	22905	26864	24678	21039	19452	18237	17009	50+ īpatsvars %	[ŠŪNU DIAPAZONS]
[ŠŪNU DIAPAZONS]
[ŠŪNU DIAPAZONS]
[ŠŪNU DIAPAZONS]
[ŠŪNU DIAPAZONS]
[ŠŪNU DIAPAZONS]
[ŠŪNU DIAPAZONS]
[ŠŪNU DIAPAZONS]
[ŠŪNU DIAPAZONS]
[ŠŪNU DIAPAZONS]
[ŠŪNU DIAPAZONS]
[ŠŪNU DIAPAZONS]

2014	2015	2016	2017	2018	2019	2020	2021	2022	2023	2024	2025	0.36520901654333332	0.3710442651014918	0.37597151498908843	0.38662251865464742	0.4050312143384574	0.39622543592582343	0.38594928525249622	0.40606180274459475	0.39298789599521816	0.38638169394565391	0.39174704100702423	0.38900000000000001	36.5%	37.1%	37.6%	38.7%	40.5%	39.6%	38.6%	40.6%	39.3%	38.6%	39.2%	38.9%	




Izglītības līmenis

Visi reģistrētie bezdarbnieki %	
augstākā izglītība	profesionālā izglītība	vispārējā vidējā izglītība	pamatizglītība vai zemāka par pamatizglītību	nav norādīta	0.24971207444603125	0.32005804579168012	0.24595752522227854	0.17599999999999999	8.6377666190629743E-3	Bezdarbnieki 50+ %	
augstākā izglītība	profesionālā izglītība	vispārējā vidējā izglītība	pamatizglītība vai zemāka par pamatizglītību	nav norādīta	0.18510846423844871	0.4466309914264342	0.24017492375855917	0.12267679383163588	5.4088267449220323E-3	

Valsts valodas prasmes

Visi reģistrētie bezdarbnieki %	
izglītība iegūta valsts valodā	valsts valodas augstākā pakāpe	valsts valodas vidējā pakāpe	valsts valodas zemākā pakāpe	nav valsts valodas atestācijas	nav norādīta	0.63990657629602488	5.2115772119435792E-2	0.11870305916834585	9.5530316907858584E-2	7.8036270379190323E-2	1.5708005129144532E-2	Bezdarbnieki 50+ %	
izglītība iegūta valsts valodā	valsts valodas augstākā pakāpe	valsts valodas vidējā pakāpe	valsts valodas zemākā pakāpe	nav valsts valodas atestācijas	nav norādīta	0.52519254512317004	6.0379798929978246E-2	0.15462402257628313	0.14345346581221707	0.10553236521841378	1.081780233993768E-2	

Bezdarba ilgums

Visi reģistrētie bezdarbnieki %	
līdz 6 mēnešiem	no 6 līdz 12 mēnešiem	no 1 līdz 3 gadiem	3 gadi un vairāk	0.66220919582341087	0.18549642791720095	9.6812603040849973E-2	5.5481773218538193E-2	Bezdarbnieki 50+ %	
līdz 6 mēnešiem	no 6 līdz 12 mēnešiem	no 1 līdz 3 gadiem	3 gadi un vairāk	0.55811629137515428	0.190428596625316	0.14803927332588629	0.10341583867364336	


Bezdarbnieku mērķagrupas īpatsvars

Visi reģistrētie bezdarbnieki %	
Bezdarbnieki ar invaliditāti	Ilgstošie bezdarbnieki	Bezdarbnieki ar zemu izglītības līmeni 	0.152	0.13500000000000001	0.42599999999999999	Bezdarbnieki 50+ %	
Bezdarbnieki ar invaliditāti	Ilgstošie bezdarbnieki	Bezdarbnieki ar zemu izglītības līmeni 	0.22800000000000001	0.251	0.36599999999999999	


Latvijas iedzīvotāju skaits kopā	
2015	2016	2017	2018	2019	2020	2021	2022	2023	2024	2025	1986096	1968957	1950116	1934379	1919968	1907675	1893223	1875757	1895239	1878575	1860565	Latvijas iedzīvotāju skaits vecumā virs 50 gadiem	
2015	2016	2017	2018	2019	2020	2021	2022	2023	2024	2025	794652	793321	791751	790584	789385	789257	788835	784406	791129	791292	791390	Latvijas iedzīvotāju īpatsvars vecumā virs 50 gadiem no iedzīvotāju kopskaita	
2015	2016	2017	2018	2019	2020	2021	2022	2023	2024	2025	0.40010754767141166	0.40291433484834865	0.40600200193219277	0.40870170736965195	0.41114487324788745	0.4137271809925695	0.41666248508495829	0.41818103304425891	0.41742967509638629	0.42121927524852615	0.4253492890600436	

